# data[].attributes.body
Knjige su najveće blago. U njima se krije mnogo malih i velikih mudrosti.
Jako se veselim odlasku na Interliber, najveći sajam knjiga u RH.

Vanja Buškulić, ravnateljica

# data[].attributes.body
Učiteljica Vesna

# data[].attributes.body
Ispričat ću ti priču (J.Bucay) je knjiga koju imam u svojoj kućnoj biblioteci i čije priče s vremena na vrijeme čitam. Autor  nas podsjeća da je pripovijedanje najbolji lijek za sve i otkriva ljepotu komunikacije među ljudima.
Medo koji voli grliti je moderna bajka koja kroz lik mede pokazuje kakvu snagu ima zagrljaj. Pročitat ćemo je u razredu u zadnjem tjednu Mjeseca hrvatske knjige.
Učiteljica Mirela

# data[].attributes.body
Do prije tri dana ponovno sam čitala Tolkienovu trilogiju Gospodar prstenova te popratne naslove iz svijeta Međuzemlja - Hobit i Silmarillion. Čitala sam spomenute naslove kao srednjoškolka, ali se u meni preko ljeta probudila želja da ponovno uronim u tu fantastičnu atmosferu.

Trenutno čitam stručnu knjigu našeg poznatog sociologa i filozofa Rudija Supeka - Društvene predrasude i nacionalizam, te ju toplo preporučujem našim učiteljicama, učiteljima i stručnim suradnicima.

Za učenike sam pak, iz svoje skromne biblioteke, odabrala jednu knjigu, koja je uz Gospodara prstenova, prilagođena uzrastu od 5. razreda nadalje. Orwellova Životinjska farma zapravo nema dobnu granicu, svatko ju može čitati. Ali će doživljaj i interpretacija djela ovisiti o zrelosti i uzrastu čitatelja, te nakupljenom iskustvu stvarnoga svijeta s kojim mogu ovo djelo usporediti.

Životinjska farma je istovremeno i satirična novela, i bajka (alegorija) i basna. Na jednoj farmi grupa životinja osvaja vlast nad ljudima i drugim životinjama te počinje provoditi teror i patnju. Ubrzo dolazi do ustanka i pobune protiv životinja koje drže vladajući položaj. Životinjska farma u ovoj knjizi prikaz je stvarnog ljudskog društva i želje za moći, a svaka životinja predstavlja ili neku povijesnu ličnost, ili neki određeni tip ličnosti, ili pripadnika nekog društvenog sloja.

Najpoznatiji citat iz knjige je : Svi su jednaki, samo su neki jednakiji.

Ova knjiga bi mogla biti posebno zanimljiva osmašima nakon što obrade temu Drugog svjetskog rata iz povijesti.

# data[].attributes.body
Dragi učenici i djelatnici škole,
na ovoj ploči nas možete upoznati s knjigom koju trenutno čitate.
To možete napraviti klikom na plus u dnu stranice.
U otvorenom prozorčiću možete priložiti fotografiju knjige koju čitate, a u komentaru svoje ime i prezime.
Ako želite, u komentar možete napisati i svoje dojmove i preporuku o knjizi.